รองปลัดกระทรวงฯ ให้แนวทาง คนทํางานประชาสัมพันธ์ต้องเข้าใจประเด็น มองเห็นภาพรวมของภารกิจที่จะสื่อสาร ใช้ภาษาที่เรียบง่าย เข้าถึงกลุ่มเป้าหมาย Download Images หม่อมหลวงปุณฑริก สมิติ รองปลัดกระทรวงแรงงาน เป็นประธานเปิด การประชุม คณะกรรมการประชาสัมพันธ์กระทรวงแรงงาน ครั้งที่ 3/2557 ณ.ห้องประชุมสํานักงานปลัดกระทรวงแรงงาน ชั้น 5 กระทรวงแรงงาน ว่า นักประชาสัมพันธ์ควรมองเห็นภาพรวมของประเด็นภารกิจที่จะสื่อสาร เช่นประเด็นของการถูกปรับลดระดับในรายงานสถานการณ์ การค้ามนุษย์ของสหรัฐอเมริกา ก็ต้องทราบว่าเป็นภารกิจที่กระทรวงแรงงานจะต้องเร่งสร้างความเข้าใจต่อสาธารณะ และจะยังคงเดินหน้าแก้ไขปัญหาการค้ามนุษย์อย่างจริงจัง ขจัดการใช้แรงงานบังคับ แรงงานเด็ก ด้วยการบริหารจัดการและจัดระบบแรงงานต่างด้าวให้ถูกต้องตามกฎหมาย โดยเฉพาะแรงงานประมง เพิ่มประสิทธิภาพศูนย์ประสานงานแรงงานประมงเพื่อให้ความคุ้มครองแรงงานตามมาตรฐานสากล สร้างความเชื่อมั่นและลดผลกระทบปัญหาค้ามนุษย์ด้านแรงงานด้วยการตรวจแรงงานอย่างเข้มข้น ส่งเสริมระบบการปฏิบัติด้านแรงงานที่ดี (Good Labour Pratices:GLP) และมาตรฐานแรงงานไทย (มรท.) ทั้งนี้การนําเสนอประเด็นการประชาสัมพันธ์ ควรจะมาจากสถานการณ์จริง และสามารถเจาะลึกเข้าถึงสิ่งที่เป็นประเด็นปัญหาที่ต้องการสื่อสารให้ได้รับทราบว่า มีการแก้ไขปัญหานั้นอย่างไร ที่สําคัญจะต้องสื่อให้กลุ่มเป้าหมายที่ไม่มีความรู้ ได้เข้าถึงเรื่องที่จะสื่อสาร โดยอาจจะเป็นการสื่อสารในเชิงสัญลักษณ์ แสดงความสัมพันธ์ของเรื่องต่างๆ และควรระวังในเรื่องที่เป็นศัพท์เฉพาะ ต้องแสวงหาถ้อยคําที่เรียบ เข้าใจง่าย หลีกเลี่ยงการสื่อสารด้วยถ้อยคํายากๆ ที่เป็นภาษาราชการ ทั้งนี้รูปแบบการนําเสนอ ควรแบ่งการนําเสนอเป็นตอนๆ เพื่อสร้างความน่าสนใจ รวมทั้งควรมีการจัดทําเฟสบุค เว็บไซด์ ที่เกี่ยวกับเรื่องค้ามนุษย์โดยเฉพาะ ทั้งภาคภาษาไทยและภาษาอังกฤษ และขอให้มีการเก็บรวบรวมข้อมูล เรื่องราวที่จะประชาสัมพันธ์อย่างเป็นระบบสําหรับการสืบค้น และนําไปขยายผลในโอกาสอื่นๆ ต่อไป ********************************* กลุ่มงานเผยแพร่ประชาสัมพ์ สุนิสา กล่ําฟอง – ข่าว–ภาพ/ 26 มิถุนายน 2557


source: wikipedia

text: ความเสี่ยง (Risk) คือ การวัดความสามารถ ที่จะดําเนินการให้วัตถุประสงค์ของงานประสบความสําเร็จ ภายใต้การตัดสินใจ งบประมาณ กําหนดเวลา และข้อจํากัดด้านเทคนิคที่เผชิญอยู่ อย่างเช่น การจัดทําโครงการเป็นชุดของกิจกรรม ที่จะดําเนินการเรื่องใดเรื่องหนึ่งในอนาคต โดยใช้ทรัพยากรที่มีอยู่อย่างจํากัด มาดําเนินการให้ประสบความสําเร็จ ภายใต้กรอบเวลาอันจํากัด ซึ่งเป็นกําหนดการปฏิบัติการในอนาคต ความเสี่ยงจึงอาจเกิดขึ้นได้ตลอดเวลา อันเนื่องมาจากความไม่แน่นอน และความจํากัดของทรัพยากรโครงการ ผู้บริหารโครงการจึงต้องจัดการความเสี่ยงของโครงการ เพื่อให้ปัญหาของโครงการลดน้อยลง และสามารถดําเนินการให้ประสบความสําเร็จ ตามเป้าหมายที่ตั้งไว้อย่างมีประสิทธิผลและประสิทธิภาพ ความเสี่ยงจากการลงทุน ความเสี่ยงจากการลงทุน คือ โอกาสที่จะสูญเสียเงินที่ลงทุน ประเภทของความเสี่ยง เราสามารถแบ่งความเสี่ยงออกได้เป็น 4 ประเภท คือ ความเสี่ยงทางธุรกิจ (Business Risk) คือ ความเสี่ยงที่เกิดจากการเปลี่ยนแปลงความสามารถในทํากําไรของบริษัท อันเป็นเหตุให้ผู้ลงทุนต้องสูญเสียรายได้ หรือเงินลงทุน ประกอบด้วย ความเสี่ยงทางการเงิน ความเสี่ยงด้านการบริหารจัดการ และความเสี่ยงในระดับอุตสาหกรรม ความเสี่ยงทางตลาด (Market Risk) คือ การสูญเสียเงินลงทุนอันเนื่องมาจากการเปลี่ยนแปลงราคาของหลักทรัพย์ที่ลงทุน ซึ่งเป็นไปตามอุปสงค์ และอุปทานของตลาด ความเสี่ยงในอัตราดอกเบี้ย (Interest Rate Risk) คือ ความเสี่ยงที่เกิดจากการเปลี่ยนแปลงในอัตราผลตอบแทนจากการลงทุน อันเนื่องมาจากการเปลี่ยนแปลงในอัตราดอกเบี้ยในตลาด ความเสี่ยงจากอํานาจซื้อ (Purchasing Power Risk) คือ ความเสี่ยงทีเกิดจากอํานาจซื้อของเงินที่ลดลง ซึ่งสาเหตุสําคัญที่ส่งผลต่ออํานาจซื้อ คือ ภาวะเงินเฟ้อ Business Risk Model Framework กรอบความเสี่ยงของธุรกิจ (Business Risk Model Framework) นั้นจะช่วยให้หน่วยงานทุกระดับภายในบริษัทสามารถระบุถึงความเสี่ยงได้ง่ายขึ้น โดยความเสี่ยงที่อาจจะเกิดขึ้นกับบริษัทนั้นอาจแบ่งได้เป็น 4 ประเภท คือ 1. ความเสี่ยงด้านกลยุทธ์ (Strategic Risk) 2. ความเสี่ยงด้านปฏิบัติการ(Operational Risk) 3. ความเสี่ยงด้านการเงิน (Financial Risk) 4. ความเสี่ยงด้านความปลอดภัย (Hazard Risk) ความเสี่ยงรวม ความเสี่ยง สามารถแบ่งออกได้เป็น 2 ส่วน คือ ความเสี่ยงที่เป็นระบบ และความเสี่ยงที่ไม่เป็นระบบ ความเสี่ยงที่เป็นระบบ (Systematic Risk) เป็นความเสี่ยงที่มีผลกระทบต่อตลาดทั้งระบบ มักจะเรียกอีกชื่อว่า Market Risk หรือ Undiversificable Risk เป็นความเสี่ยงที่ไม่สามารถทําให้ลดลงได้จากการกระจายการลงทุน ความเสี่ยงที่ไม่เป็นระบบ (Unsystematic Risk) เป็นความเสี่ยงที่เกิดเฉพาะตัวกับธุรกิจ หรือ หลักทรัพย์นั้น ๆ นักลงทุนสามารถลดความเสี่ยงนี้ลงได้ด้วยการจัดพอร์ตลงทุนของตนเองให้มีการกระจายการลงทุนที่เหมาะสม ศัพท์ทางเทคนิคด้านความเสี่ยง ภัย (Peril) คือ สาเหตุของความเสียหาย ซึ่งภัยสามารถเกิดขึ้นได้จากภัยธรรมชาติ เช่น เกิดพายุ สึนามิ น้ําท่วม แผ่นดินไหว เป็นต้น ภัยนอกจากจะเกิดขึ้นได้จากภัยธรรมชาติแล้ว ภัยนั้นยังเกิดขึ้นจากการกระทําของมนุษย์ เช่น อัคคีภัย จลาจล ฆาตกรรม เป็นต้น สําหรับสาเหตุสุดท้ายที่จะเกิดภัยได้นั้นคือภัยที่เกิดขึ้นจากภาวะเศรษฐกิจ เพราะภัยที่เกิดจากภาวะเศรษฐกิจ เป็นอีกสาเหตุที่สําคัญ เพราะเมื่อเกิดขึ้นแล้วคนทั้งประเทศ หรือทั้งภูมิภาคจะได้รับผลกระทบอย่างกว้างขวาง ความเสี่ยง (Risk) คือ ความไม่แน่นอนของเหตุการณ์ ซึ่งไม่สามารถคาดเดาได้ว่าจะเกิดขึ้นเมื่อใด แต่ความเสี่ยงนั้น ๆ จะมีแนวโน้มที่เกิดขึ้นไม่มากก็น้อยในบริษัท สภาวะที่จะทําให้เกิดความเสียหาย (Hazard) คือ สภาพเงื่อนไขที่เป็นสาเหตุที่ทําให้ความเสียหายเพิ่มสูงขึ้น โดยสภาวะต่าง ๆ นี้สามารถแบ่งออกได้เป็น สภาวะทางด้านกายภาพ (Physical) คือ สภาวะของโอกาสที่จะเกิดความเสียหาย เช่น ชนิดและทําเลที่ตั้งของสิ่งปลูกสร้าง อาจเอื้อต่อการเกิดเพลิงไหม้ สภาวะทางด้านศีลธรรม (Moral) คือ สภาวะของโอกาสที่จะเกิดขึ้นจากความไม่ซื่อสัตย์ต่อหน้าที่การงาน เช่น การฉ้อโกงของพนักงาน และสภาวะด้านจิตสํานึกในการป้องกันความเสี่ยง (Morale) คือ สภาวะที่ไม่ประมาทและเลินเล่อ หรือการไม่เอาใจใส่ในการป้องกันความเสี่ยง เช่น การที่พนักงานปล่อยให้เครื่องจักรทํางานโดยไม่ควบคุม Strategic Risk ความเสี่ยงด้านกลยุทธ์ (Strategic Risk) เป็นความเสี่ยงที่เกิดจากการกําหนดแผนกลยุทธ์ แผนดําเนินงานและการนําไปปฏิบัติไม่เหมาะสม หรือไม่สอดคล้องกับปัจจัยต่าง ๆ ซึ่งสามารถแบ่งออกได้เป็น 2 ประเภท คือ ความเสี่ยงจากปัจจัยภายนอก (External Factor Risks) และความเสี่ยงจากปัจจัยภายใน (Internal Factor Risks) Operational Risk ความเสี่ยงด้านปฏิบัติการ (Operational Risk) เป็นความเสี่ยงที่ทุกธุรกิจจะต้องเผชิญอย่างหลีกเลี่ยงไม่ได้ เพราะเป็นความเสี่ยงที่เกิดขึ้นในการดําเนินงานของธุรกิจตามปกติ แต่ธุรกิจจะต้องหาวิธีการในการจัดการป้องกันไม่ให้ความเสี่ยงเหล่านี้เกิดขึ้น ถ้าหากธุรกิจปล่อยให้มีความเสี่ยงในด้านปฏิบัติการเกิดขึ้นมาก ผลการดําเนินงานของธุรกิจอาจไม่เป็นไปตามที่คาดการณ์ไว้ ซึ่งจะส่งผลให้ผลตอบแทนของผู้ถือหุ้นของบริษัทลดลงด้วย Financial Risk ความเสี่ยงด้านการเงิน (Financial Risk) เป็นอีกประเภทของความเสี่ยงที่มีความสําคัญต่อบริษัทและองค์กรทั่วไป ความเสี่ยงด้านการเงินนี้ประกอบด้วยความเสี่ยงในการบริหารเงิน (Treasury Risks) ความเสี่ยงด้านเครดิต (Credit Risks) และ ความเสี่ยงในการซื้อขายตราสารการเงิน (Trading Risks) Information Risk ความเสี่ยงด้านสารสนเทศ (Information Risk) เป็นความเสี่ยงที่จะเกิดขึ้นในด้านสารสนเทศหรือข้อมูลทางบัญชี งบการเงิน การรายงานต่าง ๆ ทางการเงิน ความเสี่ยงด้านภาษี รวมไปถึงความเสี่ยงในด้านเทคโนโลยีอื่น ๆ ซึ่งความเสี่ยงด้านสารสนเทศนี้สามารถแบ่งความเสี่ยงออกเป็น 3 ประเภท คือ ความเสี่ยงด้านการเงิน (Financial Risks) ความเสี่ยงจากการดําเนินงาน (Operational Risks) และ ความเสี่ยงด้านเทคโนโลยี (Technological Risks) อ้างอิง กิตติพันธ์ คงสวัสดิ์เกียรติ และคณะ. 2557. การจัดการความเสี่ยงและตราสารอนุพันธ์ สํานักพิมพ์แมคกรอ ฮิล กิตติพันธ์ คงสวัสดิ์เกียรติ และคณะ. 2557. การบริหารความเสี่ยงอย่างมืออาชีพ พิมพ์ครั้งที่ 2 สํานักพิมพ์แมคกรอ ฮิล กิตติพันธ์ คงสวัสดิ์เกียรติ. 2548 - 2550. บทความจากหนังสือพิมพ์บิสิเนสไทย คอลัมน์ส่องธุรกิจ กิตติพันธ์ คงสวัสดิ์เกียรติ. 2551. การจัดการความเสี่ยงและตราสารอนุพันธ์เบื้องต้น สํานักพิมพ์เพียร์สัน เอ็ดดูเคชั่น กิตติพันธ์ คงสวัสดิ์เกียรติ. 2550 - 2551. บทความจากนิตยสาร Make Money คอลัมน์ Finance & Investment กิตติพันธ์ คงสวัสดิ์เกียรติ. 2551. บทความจากหนังสือพิมพ์ผู้จัดการ คอลัมน์ Road to Investment ดูเพิ่ม การจัดการความเสี่ยง ความเสี่ยง


Letters From Iwo Jima จดหมายจากอิโวจิมายุทธภูมิสู้แค่ตาย ดูหนัง ดูหนังออนไลน์ฟรี , หนังเอเชีย , แนวดราม่า , แนวแอ็คชั่นจดหมายจากอิโวจิมายุทธภูมิสู้แค่ตาย Letters From Iwo Jima เป็นเรื่องปกติที่ภาพยนตร์ประวัติศาสตร์สงครามแต่ละเรื่อง โดยเฉพาะแนวแอคชั่นของฮอลลีวู้ด ที่จะถูกสงสัยว่าได้ให้ความเป็นธรรมกับประเทศคู่สงครามเพียงใด เมื่อ Clint Eastwood ได้สร้างเรื่อง Flags of our Fathers ของหนังสือชื่อเดียวกันของ James Bradley นั้น ภาพยนตร์ได้ออกมาในแนวดรามา หรือชีวิตความยากลําบากของฝ่ายอเมริกันในสงครามที่เกาะอิโวจิมา ที่จริงก็ไม่ได้กล่าวถึงฝ่ายญี่ปุ่นในทางที่ไม่เป็นธรรมแต่อย่างใด แม้กระนั้น ด้วยความใจกว้างของคุณปู่คลินท์เอง ความแปลกประหลาดของวงการฮอลลีวู้ดก็บังเกิดขึ้น เมื่อพระเอกฝรั่งรุ่นปู่ท่านนี้ได้วางโปรเจคท์สร้างภาพยนตร์สงครามอีกเรื่องขึ้นมาควบคู่กับ Flags of our Fathers เป็นเรื่องเกี่ยวกับยุทธภูมิที่อิโวจิมาเช่นกัน ในมุมมองของทางฝ่ายญี่ปุ่น ใช้ดาราญี่ปุ่น และพูดภาษาญี่ปุ่นตลอดทั้งเรื่อง แม้แต่ในฉบับ DVD ก็มีแต่ Soundtrack ภาษาญี่ปุ่น ใครอยากดูรู้เรื่องก็ต้องเลือกซับไตเติลภาษาของตัวเองเอา เรียกได้ว่าถ้าพวกมนุษย์ตกข่าวหลังเขามาดูเข้าต้องนึกว่าเป็นหนังญี่ปุ่นแท้ๆ เอาเลย (แต่ในวีซีดีมีพาย์ไทยนะครับ) นั่นคือเรื่อง Letters from Iwo Jima ที่เราจะมาคุยกันในวันนี้


text: ดอกไม้สําหรับอัลเจอนอน นิยายแปลจากเรื่อง Flowers for Algernon (ฟลาวเวอรส์ฟอร์อัลเจอนอน) เรื่องสั้นขนาดยาว ประพันธ์โดย ดาเนียล คีย์ (Daniel Keyes) เป็นเรื่องเกี่ยวกับชีวิตของชายปัญญาอ่อน ผู้มีไอคิวเพียง 68 ซึ่งได้เข้าร่วมเป็นมนุษย์ทดลอง รับการผ่าตัดเพื่อพัฒนาสมองให้ฉลาดขึ้นเป็นสามเท่า เขาได้เขียนบันทึกชีวิตจากที่เป็นคนปัญญาอ่อนจนกลายเป็นอัจฉริยะ Flowers for Algernon ตีพิมพ์ครั้งแรกในนิตยสาร The Magazine of Fantasy and Science Fiction ปี พ.ศ. 2502 (ค.ศ. 1959) นอกเหนือไปจากรางวัลฮิวโกสําหรับเรื่องสั้นขนาดยาวในปี พ.ศ. 2503 (ค.ศ. 1960) เมื่อผู้เขียนนําไปขยายต่อเป็นนวนิยายในปี พ.ศ. 2509 (ค.ศ. 1966) ก็ได้รับรางวัลเนบิวลาในปีเดียวกัน และเมื่อถูกนําไปสร้างเป็นภาพยนตร์ในปี พ.ศ. 2511 (ค.ศ. 1968) (Charly 1968) ก็ได้รางวัลออสการ์ สําหรับบทภาพยนตร์ดัดแปลงยอดเยี่ยม ส่วน คลิฟ โรเบิร์ตสัน ผู้เล่นบท ชาลี ได้ตุ๊กตาทองสําหรับผู้แสดงนํา ถูกนําไปแสดงเป็นละครเพลงบรอดเวย์ครั้งแรกในปี พ.ศ. 2522 (ค.ศ. 1979) นําไปสร้างเป็นภาพยนตร์ทีวีในปี พ.ศ. 2543 (ค.ศ. 2000) (ช่อง CBS นําแสดงโดย แมธธิว โมดีน) และถูกนําไปสร้างสรรค์ต่อในรูปแบบอื่นๆ อีกมากมาย Flowers for Algernon ได้รับการถ่ายทอดเป็นภาษาไทยครั้งแรกในชื่อว่า "ดอกไม้สําหรับอัลเกอน่อน" โดย สุรชาติ จักร์ภัร์ศิริสุข ตีพิมพ์ใน "นิยายวิทยาศาสตร์ ชมรมการศึกษาฯ ฉบับที่ 1" โดยชมรมการศึกษา คณะวิทยาศาสตร์ จุฬาลงกรณ์มหาวิทยาลัย เมื่อปีพ.ศ. 2516 (ค.ศ. 1973) และครั้งที่สองในชื่อว่า "ดอกไม้สําหรับอัลเจอนอน" โดย ยงยุทธ ยุทธวงศ์ ตีพิมพ์ใน "ดอกไม้สําหรับอัลเจอนอน" หนังสือรวมเรื่องสั้นชื่อเดียวกัน โดยสํานักพิมพ์ดวงกมล เมื่อปี พ.ศ. 2522 (ค.ศ. 1979) สมัยที่ สุชาติ สวัสดิ์ศรี เป็นบรรณาธิการนิยายวิทยาศาสตร์ เนื้อเรื่องย่อ ชาลี กอดอน เข้าร่วมการทดลองผ่าตัดให้สมองมีพัฒนาการเป็นสามเท่าจากที่มีอยู่เดิม เขาได้เขียนบันทึกประจําวัน เพื่อบันทึกความเป็นไปในชีวิตของเขา จากที่มีไอคิวเพียง 68 จนกลายเป็นอัจฉริยะ แหล่งข้อมูลอื่น ดอกไม้สําหรับอัลเจอนอน บันเทิงคดีแนววิทยาศาสตร์ วรรณกรรมแปล วรรณกรรมภาษาอังกฤษ มนุษย์ทดลองในบันเทิงคดี


ประทับใจ ฟูราม่า”